钦定古今图书集成/明伦汇编/官常典/第076卷 > 豫章王叔英
## 钦定古今图书集成/明伦汇编/官常典/第076卷 > 豫章王叔英

按《陈书本传》：“豫章王叔英，字子烈，高宗第三子也。少
宽厚仁爱。天嘉元年，封建安侯。太建元年，改封豫章
王。仍为宣惠将军、都督东扬州诸军事、东扬州刺史。
五年，进号平北将军、南豫州刺史。十一年，为镇前将
军、江州刺史。后主即位，进号征南将军。寻加开府仪
同三司、中卫大将军，馀并如故。四年，进号骠骑大将
军。”祯明元年，给鼓吹一部，班剑十人。其年，迁司空。三
年，隋师济江，叔英知石头军戍事，寻令入屯朝堂。及
六军败绩，降于隋将韩擒虎。其年入关。隋大业中为
涪陵太守。长子弘，至德元年拜豫章国世子。